মুহম্মদ আল-জওয়াদ
মুহ়ম্মদ ʾইবনে ʿআলী আল-জওয়াদ (আরবি: مُحَمَّد ٱبْن عَلِيّ ٱلْجوَّاد, প্রতিবর্ণীকৃত: Muḥammad ibn ʿAlīy al-Jawwād; আনু. ১২ এপ্রিল ৮১১ – ২৯ নভেম্বর ৮৩৫), যিনি মুহ়ম্মদ আত-তক়ী, আবু জাফর এবং ইবনে আর-রিদা নামেও পরিচিত, ছিলেন ইসলামের নবী মুহম্মদের একজন বংশধর এবং দ্বাদশী শিয়া মুসলমানদের নবম ইমাম। শিয়া মতানুসারে আব্বাসীয় খলিফা আল-মুতাসিমের প্ররোচনায় স্বীয় স্ত্রী কর্তৃক বিষপ্রয়োগে তিনি মাত্র ২৫ বছর বয়সে মৃত্যুবরণ করেন এবং ইমামদের মধ্যে তিনি সবচেয়ে স্বল্পকাল বেঁচে ছিলেন।